30 svin er aflivet efter en gårdbrand i Jerslev natten til mandag.

Beredskabet i Brønderslev modtog klokken 00.23 en melding og brand i en gård på Hjulskovvej 99 i Jerslev ved Brønderslev. Først gik meldingen på, at gården var under ombygning og stod tom, men da brandvæsnet kom frem, vrimlede det med grise, ænder og gæs. - 30 svin blev aflivet, og bygningen er fuldstændig nedbrændt, siger vagtchefen ved Nordjyllands Politi. Tekniske undersøgelser skal nu vise, hvad årsagen til branden var.